# Betty Joel

Betty Joel (de soltera Mary Stewart Lockhart; Hong Kong, 7 de juny de 1894 - Hampshire, 21 de gener de 1985) va ser una dissenyadora britànica de mobles, tèxtils i interiors, activa a Anglaterra des del 1921 fins a 1937. El seu treball va aparèixer en The Studio, la revista il·lustrada de belles arts i arts decoratives, de 1927 a 1937. Es poden veure exemples del seu treball en el Victoria and Albert Museum de Londres i en el Geffry Museum de Londres.

## Bibliografia

Betty va néixer a Hong Kong (1894). Ella es va educar en el Regne Unit i va tornar a viure a la Xina quan va acabar els seus estudis als 18 anys. Als vint anys, durant la Primera Guerra Mundial, Betty Joel va estudiar a Anglaterra, però, a causa del conflicte, va viure a la ciutat de la Xina de Weihai amb el seu pare James Stewart Lockhart (1858-1937). A la Xina va estudiar art oriental sota la tutela de Lockhart, un destacat sinòleg. Allà va conèixer al seu futur marit David Joel (1890-1973), un oficial naval allí i es van casar a Sri Lanka en 1918, quan Betty tenia 24 anys.
En 1921, la parella va iniciar el seu propi negoci Betty Joel Ltd, establert en el taller Token Works. Inicialment, ells van començar amb un taller de mobles que realitzava comandes petites, utilitzant l'experiència dels artesans locals utilitzant la construcció tradicional.

## Trajectòria professional

Sense cap formació formal, va iniciar el seu propi negocio Betty Joel Ltd. amb el seu marit David Joel, amb un taller de mobles ubicat a Hayling Island i venent al detall a través de la seva tenda en Londres en 177 Sloane Street (1920-30) i després en 25 Knightsbridge, utilitzant l'experiència dels artesans locals i es van especialitzar en les futes tradicionals de construcció de vaixells, amb el roure i la teca. Les seves primeres obres van tenir aspectes que ho van acostar a l'estil neogeorgià (estil arquitectònic anglès s.XIX), però després es van tornar més modernistes.
Joel va començar a dissenyar mobles i catifes que va fabricar a Tianjin, Xina i tèxtils que es fabricaven a França. El seu treball tant en mobles com en tèxtils es va distingir per l'ús de línies corbes i formes curvilínies. En 1938 va crear un estudi per a la casa de Lord Mountbatten en Park Lane, Londres i un dormitori per a la segona comtessa d'Iveagh a Elveden Hall.
Amb la ruptura del seu matrimoni en 1939, Betty es va retirar del disseny i no va tornar a treballar, mentre que David Joel va continuar el negoci reanomenant-lo com David Joel Ltd.

## Principals obres

Les obres de Betty va combinar elements del moviment britànic Arts and Crafts de la dècada de 1920, amb subtils referències orientals i modernistes. La dissenyadora va preferir utilitzar fustes tropicals en les seves obres, com el noguer, la teca i el roure, i els seus dissenys prestaven línies netes amb una estètica moderna. Joel va crear mobles que prioritzaven la practicitat i la funcionalitat.
Algunes de les seves obres destacades van ser:
* Mobles Token: La seva línia de mobles reflectit en el roure i teca.
* The Savoy Hotel, Londres: Joel va treballar en la decoració d'algunes de les suites amb un enfocament en l'estil Art déco que es va reflectir en l'elegància i el luxe.
* Llit circular: Exposada en 1935 al British Art In Industry.
* Dissenys de vaixells de luxe: Incorporaven comoditat, funcionalitat i elegància.

## Referències

* 1 2 Hinchman, Mark; Yoneda, Elyssa. Interior Design Masters (en anglès). Routledge, 2018-06-27. DOI 10.4324/9781315168203. ISBN 978-1-315-16820-3.
* ↑ «The London Years of Designer Betty Joel» (en anglès). City of London. [Consulta: 11 juny 2024].
* ↑ «Betty Joel - Teoria do Design» (en portuguès brasiler), 24-04-2023. [Consulta: 27 maig 2024].
* ↑ Rothschild, Joan; Cheng, Alethea. Design and Feminism: Re-visioning Spaces, Places, and Everyday Things (en anglès). Rutgers University Press, 1999. ISBN 978-0-8135-2667-6.
* ↑ Mendes, Valerie «Department of Textiles and Dress». The Burlington Magazine, 120, 902, 1978, pàg. 312–318. ISSN: 0007-6287.